Document ID: 32006D0936

KOMISIJAS LĒMUMS
(2006. gada 14. decembris)
par Vācijas un Apvienotās Karalistes atsevišķu maksājumu aģentūru grāmatojumu noskaidrošanu attiecībā uz izdevumiem, ko finansējusi Eiropas Lauksaimniecības virzības un garantiju fonda (ELVGF) Garantiju nodaļa 2003. finanšu gadā
(izziņots ar dokumenta numuru K(2006) 6506)
(Autentisks ir tikai teksts vācu un angļu valodā)
(2006/936/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu (1) un jo īpaši tās 7. panta 3. punktu,
apspriedusies ar Fonda komiteju,
tā kā:
(1)
Komisijas Lēmumos 2004/451/EK (2) un 2005/738/EK (3) attiecībā uz finanšu 2003. gadu ir noskaidroti visu maksājumu aģentūru grāmatojumi, izņemot Vācijas maksājumu aģentūras “Bayern-Umwelt” un Apvienotās Karalistes maksājumu aģentūru “DARD” un “NAW” grāmatojumi.
(2)
Pēc jaunas informācijas saņemšanas no Vācijas un Apvienotās Karalistes un pēc papildu pārbaudēm Komisija tagad var pieņemt lēmumu par Vācijas maksājumu aģentūras “Bayern-Umwelt” un Apvienotās Karalistes maksājumu aģentūru “DARD” un “NAW” iesniegto grāmatojumu pilnīgumu, precizitāti un ticamību.
(3)
Veicot Vācijas un Apvienotās Karalistes attiecīgo maksājumu aģentūru grāmatojumu noskaidrošanu, Komisijai jāņem vērā no Vācijas un Apvienotās Karalistes jau ieturētās summas, pamatojoties uz Lēmumu 2004/451/EK un Lēmumu 2005/738/EK.
(4)
Saskaņā ar Regulas (EK) Nr. 1258/1999 7. panta 3. punkta otro daļu šis lēmums neskar Komisijas vēlāk pieņemtos lēmumus, ar kuriem izdevumus, kas nav veikti saskaņā ar Kopienas noteikumiem, izslēdz no Kopienas finansējuma,
IR PIEŅĒMUSI ŠO LĒMUMU.
1. pants
Ar šo lēmumu tiek noskaidroti Vācijas maksājumu aģentūras “Bayern-Umwelt” un Apvienotās Karalistes maksājumu aģentūru “DARD” un “NAW” grāmatojumi attiecībā uz izdevumiem, ko finansējusi Eiropas Lauksaimniecības virzības un garantiju fonda (ELVGF) Garantiju nodaļa 2003. finanšu gadā.
Summas, kas saskaņā ar šo lēmumu atgūstamas no katras attiecīgās dalībvalsts vai tām izmaksājamas, ir norādītas pielikumā.
2. pants
Šis lēmums ir adresēts Vācijas Federālajai Republikai un Lielbritānijas un Ziemeļīrijas Apvienotajai Karalistei.
Briselē, 2006. gada 14. decembrī

Labels: 18
15
4